Եղիշե Կիրակոսյան

Եղիշե Գրիգորի Կիրակոսյան (), ՀՀ պետական գործիչ, իրավաբան, իրավաբանական գիտությունների թեկնածու։ Միջազգային իրավական հարցերով ՀՀ ներկայացուցիչ։ Անվանի տնտեսագետ Գրիգոր Կիրակոսյանի որդին է։

Կրթություն 
1998-2002 թվականներին սովորել և ավարտել է ԵՊՀ իրավաբանական ֆակուլտետի բակալավրիատը։ 
2002-2004 թվականներին սովորել և ավարտել է ԵՊՀ իրավաբանական ֆակուլտետի մագիստրատուրան։ 
2004-2006 թվականներին սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու։ 
2007 թվականին սովորել և ավարտել է ԱՄՆ Թաֆթս համալսարանի Ֆլետչերի իրավունքի և դիվանագիտության դպրոցի նախարարության ուսուցման ծրագիրը։ 
2009-2010 թվականներին սովորել և ավարտել է Ջորջթաունի համալսարանի իրավունքի կենտրոնը՝ ստանալով մագիստրոսի աստիճան։
2017-2018 թվականներին սովորել է Սթենֆորդի համալսարանի իրավունքի դպրոցում ՝ ստանալով իրավագիտության մագիստրոսի աստիճան։

Աշխատանքային գործունեություն 
2003-2004 թվականներին աշխատել է Եվրոպական Դատարան դիմելու իրավախորհրդատվական կենտրոնում որպես իրավախորհրդատու։ 
2005-2006 թվականներին աշխատել է ՀՀ Արտաքին գործերի նախարարության իրավաբանական վարչությունում որպես իրավախորհրդատու։
2006 թվականից եղել է ԵՊՀ իրավաբանական ֆակուլտետի եվրոպական և միջազգային իրավունքի ամբիոնի ասիստենտ։
2006-2007 թվականներին եղել է Եվրոպական իրավունքի և ինտեգրման կենտրոնի իրավաբան-փորձագետ։
2008 թվականի հունվարից մարտ ամիսներին եղել է ՀՀ Նախագահի ընտրությունների ԵԱՀԿ/ԺՀՄԻԳ դիտորդական առաքելության ավագ իրավաբան-վերլուծաբանի օգնական։
2008 թվականին նշանակվել է ՀՀ Սահմանադրական դատարանի խորհրդական։
2008 թվականի սեպտեմբերի 16-ին ՀՀ Վարչապետի որոշմամբ նշանակվել է Հայաստանի Հանրապետության վարչապետի օգնական։
2012 թվականի հունվարի 17-ին ՀՀ Վարչապետի որոշմամբ ազատվել է Հայաստանի Հանրապետության վարչապետի օգնականի պաշտոնից՝ այլ աշխատանքի անցնելու կապակցությամբ և ՀՀ Վարչապետի մեկ այլ որոշմամբ նշանակվել է Հայաստանի Հանրապետության արդարադատության նախարարի տեղակալ։
2014 թվականի մայիսի 15-ին ՀՀ Վարչապետի որոշմամբ ազատվել է Հայաստանի Հանրապետության արդարադատության նախարարի տեղակալի պաշտոնից՝ իր դիմումի համաձայն։ Նույն թվականի հուլիսից նշանակվել է ՀՀ Սահմանադրական դատարանի խորհրդական։
2015 հունվարից մինչև 2017 թվականի սեպտեմբեր եղել է Հայաստանի զարգացման նախաձեռնություններ հիմնադրամի գլխավոր իրավաբան։ 

2017-2018 թվականներին Սթենֆորդի համալսարանի իրավունքի դպրոցում հետազոտական աշխատանք է կատարել` ստանալով իրավագիտության մագիստրոսի աստիճան։ 2018 թվականի հոկտեմբերից մինչև 2019 թվականի օգոստոսը նշանակվել է ՀՀ վարչապետի խորհրդական։ 

2018 թվականի նոյեմբերից նշանակվել է Մարդու իրավունքների եվրոպական դատարանում ՀՀ կառավարության լիազոր ներկայացուցիչ։ 2019 թվականի օգոստոս ամսից Մարդու իրավունքների եվրոպական դատարանում ՀՀ ներկայացուցիչ է, ՀՀ իրավաբանների միության, Միջազգային իրավունքի հայաստանյան ընկերակցության անդամ։

Տիրապետում է ռուսերեն, անգլերեն և ֆրանսերեն լեզուներին։ Բազմիցս մասնակցել է Ֆիլիպ Ջեսափի անվան միջազգային իրավունքի դատախաղ-մրցույթին (Philip C. Jessup International Law Moot Court Competition)։

Ծանոթագրություններ 

1982 ծնունդներ
Մայիսի 16 ծնունդներ
Երևան քաղաքում ծնվածներ
Հայ իրավաբաններ
ԵՊՀ իրավաբանական ֆակուլտետի շրջանավարտներ
Իրավաբանական գիտությունների թեկնածուներ
Հայ պետական գործիչներ